cyanic-selkie/wikianc huggingface dataset:
Woven Hand
Historia
Edwards aloitti Wovenhandin sooloprojektina vuonna 2001, kun hänen pääasiallinen yhtyeensä 16 Horsepower piti taukoa toiminnastaan. Wovenhandin ensimmäisissä konserteissa esiintyivät Edwards ja Daniel McMahon, joka vastasi useista eri soittimista. Yhtyeen esikoisalbumi Woven Hand julkaistiin vuonna 2002 Glitterhouse Recordsilla. Kiertueella esiintyivät kokoonpanossa Edwards, McMahon, rumpali Ordy Garrison ja sellisti Paul Fonfara. Vuonna 2003 julkaistiin erään tanssiesityksen soitintana käytetty albumi Blush Music, joka sisältää lähinnä uudelleensovitettua materiaalia esikoisalbumilta. Kiertueella Shane Trost soitti Fonfaran sijasta.
Vedonlyöntipörssi
Vedonlyöntipörssi (tai vetopörssi) on internetissä toimiva virtuaalinen markkinapaikka, jossa kaksi tai useampi vastakkaisen näkemyksen omaavaa vedonlyöjää lyö vetoa keskenään. Vedonlyöntipörssissä vedonlyöjät käyvät keskenään kauppaa urheilu- tai muun tapahtuman lopputuloksesta.
Woven Hand
Historia
Vuonna 2004 Consider the Birds julkaistiin Sounds Familyrellä, joka julkaisi myös uudelleen yhtyeen edellisen albumin. Edwards soitti useita instrumentteja studiossa: hän ja Garrison tekivät kiertueen kahdestaan.
Vedonlyöntipörssi
Vedonlyöntipörssissä pelaajat määrittävät keskenään hinnan eli kertoimen sekä panoksen, jolla ovat valmiita lyömään vetoa kohteesta. Vedonlyönti vahvistetaan vasta sen jälkeen, kun kohteen hintatarjous ja -pyyntö kohtaavat. Vedonlyöntipörssiä ylläpitävä yhtiö saa rahansa komissiosta, jonka se ottaa asetetuista vedoista. Komission suuruus on yhtiöstä riippuen joitakin prosentteja asetetusta panoksesta.
Woven Hand
Historia
Vuonna 2005 16 Horsepower lopetti, ja Wovenhandiin liittyi belgialainen kitaristi Peter van Laerhoven. McMahon ja Trost eivät olleet enää aktiivisia yhtyeessä. Garrison and van Laerhoven soittivat joitain osuuksia vuoden 2006 Mosaic-albumilla, joka oli kuitenkin pääasiassa Edwards soolojulkaisu. Kiertueella soitti Pascal Humbert, 16 Horsepowerin perustaja ja basisti. Edward teki myös soolokiertueita Wovenhandin nimellä.
Vedonlyöntipörssi
Vedonlyöjille vedonlyöntipörssi tarjoaa yleensä korkeammat kertoimet ja joustavammat peliehdot. Korkeammat kertoimet muodostuvat siitä, että markkinoilla on eriäviä näkemyksiä ja mielipiteitä kohteen lopputulemasta. Vedonlyöjä voi näin ollen tarjota pienempää kerrointa tai pyytää korkeampaa kerrointa kohteesta. Vedonlyöntipörssissä vedonlyöjä voi tehdä ns. Tarjoa-vetoja, jossa hän tarjoaa vetoa muille vetopörssin asiakkaille.
Woven Hand
Historia
Vuoden 2008 Ten Stones oli yhtyeen ensimmäinen albumi, jonka yhtye äänitti yhdessä kaikkien jäsentensä kanssa. Wovenhand oli nyt virallisesti yhtye, joskin Edwards on yhä selkeästi keulahahmo. Vuonna 2009 yhtye toimi kolmihenkisenä, ilman van Laerhovenia.
Vedonlyöntipörssi
Perinteiset vedonlyöntiyhtiöt ovat keskittyneet tarjoamaan vedonlyöntiä lähinnä urheilusta. Vedonlyöntipörssissä ovat korostuneesti nousseet esille esimerkiksi viihdetapahtumiin tai TosiTV-sarjoihin perustuvat kohteet. Suosituimpien kohteiden joukossa myös pörsseissä ovat kuitenkin edelleen kansainväliset huippu-urheilusarjat kuten Valioliiga, Mestarien liiga sekä eri maiden kansalliset liigat kuten jääkiekon SM-liiga ja jalkapallon Veikkausliiga. Kansainväliset tennisottelut ovat nousseet nopeasti vetopörsseissä suosituiksi kohteiksi.
Woven Hand
Historia
Vuonna 2010 yhtye julkaisi albumin The Threshing Floor.
Vedonlyöntipörssi
Vedonlyöntipörsseistä suurin ja suosituin on brittiläinen Betfair.
Woven Hand
Historia
Decibel-lehden mukaan yhtye on huomattavasti suositumpi Euroopassa kuin Yhdysvalloissa.
Yhtye teki keväällä 2010 kaksi konserttia Suomessa, Tampereella Klubilla 30. toukokuuta ja Helsingissä Tavastialla 31. toukokuuta.
Lisbeth Pahnke
Lisbeth Pahnke (nyk. Lisbeth Airosto, s. 1945) on ruotsalainen lastenkirjailija. Suomeksi on käännetty hänen Britta ja Hopea -sarjansa, josta on ilmestynyt 13 teosta. Hänen kirjojaan on käännetty muun muassa suomeksi, portugaliksi, tanskaksi ja saksaksi. Pahnke työskentelee toimittajana ja kääntäjänä. Hän on naimisissa Harri Airoston kanssa. Pahnke on kasvattanut ja kasvattaa ruotsalaisia puoliverisiä ja poneja ja kilpailee esteratsastuksessa. Hänellä on kolme aikuista lasta, ja hän asuu nykyisin Smålandissa.
Britta-sarjan ensimmäinen teos ilmestyi 1966 ja viimeinen 1979. Suomeksi sarja ilmestyi ensin Kariston Nuortenkirjastossa vuosina 1972–1979. Alkupään kirjoista on otettu uusintapainos 1990-luvulla.
Britta-sarjan päähenkilö vanhenee vuosien aikana ihanan Hopea-poninsa kanssa. Kerronta painottuu ensin ratsastuskouluelämään ja myöhemmissä teoksissa toimimiseen ratsastuksenopettajana ja kilpailemiseen. Sarjassa on suuri paino erilaisilla ponien ja hevosten luonteenkuvauksilla. Muun muassa kirjava Billy-poni aiheuttaa ongelmatilanteita normaaleilla ratsastuskoulutunneilla.
Kirjasarjan aikana Brittan suhde Lasseen syvenee. Henkilöhahmoja on vähän ja dialogi vähäistä. Sarjaa lukiessa hieman häiritsee kääntäjän ammattitaidottomuus hevosasioissa. Mm. loppupään kirjoissa puhutaan dresyyristä, kun pitäisi puhua kouluratsastuksesta. Samoin Täplä-poni on välillä Pilkku ja Pikkuveli Lilleman. Hevosten väreissä on ollut käännösvaiheessa sekaannusta.
Se jokin minulla on
Se jokin minulla on on Frederikin vuonna 1975 julkaistu kolmas albumi.
Ralph Nelson
Nelson oli 1930-luvun lopulla naimisissa näyttelijä Celeste Holmin kanssa. Pari sai liiton aikana kaksi lasta; Ted Nelson ja Daniel Dunning.
Bravais’n hila
Bravais’n hila on geometriassa ja kristallografiassa ääretön pistejoukko, jonka muodostavat ne avaruuden pisteet, joiden paikkavektorit kolmiulotteisessa avaruudessa ovat muotoa missä a1, a2 ja a3 ovat kolme erisuuntaista, lineaarisesti riippumatonta vektoria ja n1, n2 ja n3 mielivaltaisia kokonaislukuja. Tällaisten pisteiden paikkavektorien joukko on suljettu vektorien yhteen- ja vähennyslaskun suhteen, toisin sanoen kahden tähän joukkoon kuuluvan vektorin summa ja erotus kuuluvat myös tähän joukkoon. Bravais’n hila on saanut nimensä ranskalaisen fyysikko Auguste Bravais’n (1811–1863) mukaan, joka vuonna 1850 todisti, että on olemassa 14 mahdollista kidehilatyyppiä.
Bravais’n hila on translaatiosymmetrinen sellaisten yhdensuuntaissiirtojen suhteen, joiden siirtymävektori vastaa jonkin siihen kuuluvan pisteen paikkavektoria. Toisin sanoen jos hilassa siirrytään toiseen paikkaan tällaisen siirtymävektorin osoittamalla tavalla, sen pisteen ympäristö, johon päädytään, on samanlainen kuin lähtöpisteenkin.
Bravais’n hilan käsite voidaan siis määritellä puhtaan geometrisesti, mutta sen tärkeimmät sovellukset liittyvät kiinteiden aineiden kidehilojen tutkimukseen eli kristallografiaan. Tällöin hilapisteet vastaavat atomien, ionien tai polymeeriketjujen sijaintia aineen kidehilassa. Kiteessä nämä sijaitsevat säännöllisessä järjestyksessä, niin että monessa tapauksessa atomien tai ionien sijaintipaikat muodostavat Bravais’n hilan. Tosin on huomattava, että geometrinen Bravais’n hila jatkuu joka suunnassa äärettömän kauas, kun taas kidehila käsittää vain rajallisen alueen, jota rajoittavat kiteen rajapinnat. Kun kiteen läpimitta kuitenkin tyypillisesti on tuhansia tai jopa miljoonia kertoja suurempi kuin atomien välinen etäisyys, valtaosa kiteen atomeista sijaitsee sen sisällä ja vain pieni osa kokonaismäärästä rajapinnalla.
Kahdessa ulottuvuudessa
650px|center|thumb|Kaksiulotteiset Bravais’n hilat: 1 – vinoasentoinen (monokliininen), 2 – suorakulmainen (ortorombinen), 3 – suorakulmainen keskinen (ortorombinen), 4 – heksagonaalinen, 5 – neliömäinen (tetragonaalinen). Kaksiulotteisessa avaruudessa on viisi erilaista Bravais’n hilaa,, jotka voidaan ryhmitellä neljään kideperheeseen.
Yksikkökopit määräytyvät koppien sivujen suhteellisten pituuksien (a ja b) sekä niiden välisen kulman (\theta mukaan. Yksikkökopin pinta-ala voidaan laskea sivuja vastaavien vektorien a ja b eli hilavektorien ristitulon avulla:
Keskinen suorakulmainen Bravais’n hila eroaa yksinkertaisesta suorakulmaisesta vain siinä, että siinä on hilapiste, paitsi suorakulmion kärjissä, myös sen keskipisteessä. Voisi olettaa, että vastaavalla tavalla muistakin hiloista voitaisiin johtaa uusi hilatyyppi. Kuitenkin jos neliölliseen hilaan lisätään hilapisteet neliöiden keskipisteisiin, saadaan vain toinen neliöllinen hila, jonka hilavektorit ovat alkuperäisiin nähden 45 asteen kulmassa. Jos taas monokliiniseen hilaan lisätään hilapisteet suunnikkaan muotoisten yksikkökoppien keskipisteisiin, saadaan jälleen monokliininen hila, jossa vain toinen hilavektoreista sekä hilavektorien välinen kulma poikkeavat alkuperäisistä. Jos taas heksagonisen hilan yksikkökoppien keskipisteisiin lisätään hilapisteet, saadaan yksinkertainen suorakulmainen hila, jonka hilavektorien suunnat poikkeavat alkuperäisen hilasta.
Seuraavassa taulukossa luetellaan kideperheiden ominaisuuksia:
Kolmessa ulottuvuudessa
Kolmiulotteisessa avaruudessa on 14 Bravais’n hilaa. Ne saadaan yhdistämällä kuhunkin seitsemästä kidejärjestelmästä yksi keskisyystyypeistä. Keskisyystyypit osoittavat hilapisteiden paikat yksikkökopissa seuraavasti:
Kaikkia kidejärjestelmän ja keskisyystyypin yhdistelmiä ei kuitenkaan tarvita kuvaamaan kaikkia mahdollisia hiloja, sillä osoittautuu, että jotkin niistä ovat ekvivalentteja toistensa kanssa. Esimerkiksi monokliinin tilakeskinen hila voidaan kuvata myös monokliinisenä pohjakeskisenä hilana valitsemalla kiteen akselit toisin. Samoin kaikki pohjakeskiset A- ja B-hilat voidaan kuvata joko C-hilana tai yksinkertaisena hilana. Tämä vähentää yhdistelmien lukumäärän neljääntoista, jotka esitetään seuraavassa taulukossa:
Tarkemmin yksikkökopit voidaan kuvailla kopin särmien suhteellisten pituuksien (a, b, c) ja niiden välisten kulmien (α, β, γ) avulla. Yksikkökopin tilavuus voidaan laskea skalaarikolmitulon a · (b × c), avulla, missä a, b ja c ovat hilavektorit. Kidejärjestelmien ominaisuuksia on lueteltu seuraavassa taulukossa:
Hiloja, jotka eivät ole Bravais’n hiloja
thumb|250px|right|Heksagonaalinen tiivispakkaus thumb|250px|right|Timanttirakenteisen kiteen yksikkökoppi thumb|2×2×2 timanttirakenteisen kiteen yksikkökoppia
On olemassa myös kidehiloja, jotka eivät ole Bravais’n hiloja. Sellainen on esimerkiksi heksagonaalinen tiivispakkaus (HCP). Se muodostuu tosin heksagonaalisista yksikkökopeista, joissa hilavektorien välinen kulma on 60°, mutta kussakin tällaisessa yksikkökopissa on kaksi hilapistettä. Jos yksikkökopin korkeutta merkitään h:lla, tasoilla z=nh, missä n on mielivaltainen kokonaisluku, hilapisteet ovat samoilla kohdilla eli kullakin tasolla niillä on samat x- ja y-koordinaatit, mutta tasoilla z = (n+1/2)h nämä koordinaatit ovat toiset. Jos a jokin tasolla z=h/2 olevan hilapisteen paikkavektori, ei piste 2a ole hilapiste ja näin ollen hila ei määritelmän mukaan ole Bravais’n hila. Tasolla z=h/2 olevat hilapisteet muodostavat kylläkin samanlaisen tasasivuisista kolmioista muodostuvan verkoston kuin tasolla z=0 olevatkin, mutta näiden pisteiden kolmiulotteiset lähiympäristöt ovat päinvastaisilla tavoilla suuntautuneet. Jos kuitenkin otetaan huomioon vain joka toisella hilatasolla olevat hilapisteet, ne muodostavat heksagonaalisen Bravais’n hilan.
Will Young
thumb|Will Young Will Young (s. 20. tammikuuta 1979) on brittiläinen poplaulaja ja näyttelijä. Hän nousi julkisuuteen Britannian Pop Idol -kykyjenetsintäohjelman myötä vuonna 2002. Young on Pop Idol -kilpailun jälkeen tehnyt menestyneen uran.
Ennen Pop Idolia
Will Robert Young ja hänen veljensä Rupert syntyivät kaksosina Hungerfordissa Berkshiressä. Youngilla on vanhempi sisko, Emma. Will Young opiskeli Horris Hillissä peruskoulussa ja Wellingtonin opistossa.
Päätettyään opintonsa Wellingtonissa Young lähti opiskelemaan Exeterin yliopistoon politiikkaa. Vuonna 2001 Young aloitti kolmivuotiset musiikinopinnot taidekoulussa Chiswickissä Lontoossa.
Musiikkiura
Helmikuussa 2002 Young voitti ITV-kanavan Pop Idol -kilpailun.
Will Youngin ensimmäinen single sisälsi cover-version Westlifen kappaleesta Evergreen ja Cathy Denniksen Pop Idol- voittajalle säveltämän Anything is Possiblen. Maaliskuussa 2002 single teki Isossa-Britanniassa listahistoriaa, kun sitä myytiin ensimmäisenä päivänä 403 027 kappaletta. Lopulta singleä myytiin 1,7 miljoonaa kappaletta, ja siitä tuli yhdenneksitoista myydyin single Britannian musiikkihistoriassa.
Bravais’n hila
Neljässä ulottuvuudessa
Matemaattisesti Bravais’n hilan käsite voidaan yleistää myös neljään tai useampaan ulottuvuuteen. Voidaan osoittaa, että neljässä ulottuvuudessa on 64 Bravais’n hilaa, joista 23 on yksinkertaisia ja 41 keskisiä. Kymmenen Bravais’n hilaa jakautuu enantiomorfisiin pareihin, jotka ovat toistensa peilikuvia.
Will Young
Musiikkiura
Marraskuussa 2005 Young julkaisi kolmannen albuminsa Keep on samaa aikaa albumin ensimmäisen singlen Switch it on kanssa. Toinen single All Time Love nousi Britannian singlelistan kolmossijalle.
1. toukokuuta 2006 pidetyssä äänestyksessä Young äänestettiin "Britannian kaikkien aikojen suosituimmaksi" artistiksi.
Näyttelijänura
Will Young otti vuonna 2005 vastaan roolin BBC:n tuottamasta, Judi Denchin tähdittämästä Mrs Henderson esittää -filmistä. Saman vuoden marraskuussa julkaistu elokuva sai erinomaiset arvostelut.
Yksityiselämä
Pian Pop Idol -voittonsa jälkeen Young paljasti olevansa homoseksuaali keltaisen lehdistön huhuttua asiasta. Young kertoi, ettei ole koskaan piilotellut seksuaalisuuttaan eikä asia häiritse häntä.
Youngin kaksoisveli Rupert teki itsemurhan vuonna 2020. Hän oli kärsinyt vuosia alkoholismista.
Diskografia
Albumit
Singlet
Sorvijärvi (Häijää)
Sorvijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Will Young
Diskografia
Muu tuotanto
Sorvijärvi (Häijää)
Maantiede
Järven pinta-ala on 3,4 hehtaaria ja sen pituus on 450 metriä ja leveys 150 metriä. Järveen laskee kaksi ojaa, joista toinen on Matolammin laskuoja. Sen luusua sijaitsee järven etelärannalla, josta saa alkunsa 200 metriä pitkä laskuoja Jänniin, jonka kautta vedet laskevat Saikkalanjokeen.
Järven rantaviiva on 0,85 kilometriä pitkä ja ranta on pääosin peltomaata. Sen rannalla on yksi maatila ja pari loma-asuntoa, joille johtaa tiet Häijäältä ja Uotsolasta.
Etymologiaa
Unto Salo on ehdottanut Mouhijärven Uotsolan seudun paikannimistöön perustuen, että alue oli saamenkielisten asukkaiden nautinta-aluetta vielä keskiajan kynnyksellä. Hänen mukaansa suomalaisasutus saapui seudulle 1100–1200-luvuilla, jolloin saamelaiset paikannimet siirtyivät suomalaisten suuhun ja välittyivät sen vuoksi nykypäiviin asti. Salo on myös väittänyt Sorvijärven sopivan tähän nimistöön, koska sorvi tarkoittaa saamenkielessä sarvea. Myös kylän nimi Mustianoja olisi viittannut hänen mukaansa ”tummiin asukkaisiin”.
Omar Bongo
El Hadj Omar Bongo Ondimba (alkuaan Albert-Bernard Bongo) (30. joulukuuta 1935 Lewai, Ranskan Päiväntasaajan Afrikka nykyään Bongoville, Gabon – 8. kesäkuuta 2009 Barcelona, Katalonia, Espanja ) oli Gabonin presidentti vuosina 1967–2009. Hänen alkuperäinen nimensä oli Albert Bernard Bongo. Hän kuului bateke-heimoon.
Bongo kävi koulunsa Brazzavillessa, tuolloisessa Ranskan päiväntasaajan Afrikan pääkaupungissa. Hän palveli postissa, kunnes lähti sotilasuralle. Bongo palveli ilmavoimissa Brazzavillessa, Banguissa ja Fort Lamyssa. Gabonin itsenäistyttyä Bongo oli ulkoministeriön palveluksessa, sittemmin presidentinhallinnon varajohtaja maaliskuusta 1962. Vuodesta 1965 hän oli puolustusministeriössä ja turistiministerinä.
Léon M'ba valitsi Bongon varapresidentikseen marraskuussa 1966. Hänestä tuli presidentti 28. marraskuuta 1967, kun entinen presidentti kuoli. Vuonna 1968 Bongo julisti Gabonin yksipuoluevaltioksi ja otti Gabonin demokraattisen puolueen pääsihteerin tehtävät. Hän voitti sekä 1973 että 1979 vaalit ainoana ehdokkaana. Bongoa vastaan 1989 paljastuneen kaappaussuunnitelman jälkeen muodostettiin senaatti sekä säädettiin kokoontumisen ja lehdistönvapaus. Oppositiopuolueet sallittiin viimein 1991. Hänet valittiin uudelleen 1993, 1998 ja 2005.
Bongo rohkaisi ulkomaisia investointeja ja piti maassa vakauden, mikä toi Gaboniin lähinnä uraani- ja öljyaloille ranskalaisia investointeja. Bongon massiiviset projektit, etenkin vuoden 1977 Afrikan yhtenäisyysjärjestön kokoukseen valmistautuminen ja Trans-Gabon-rautatieprojekti, ajoivat maan velkoihin. Myös presidentinpalatsin rakennus tuli maksamaan 30 miljoonaa US$.
Kaikkiaan Bongo oli naimisissa kolme kertaa ja sai noin 50 lasta. Bongon vanhin tytär Pascaline Bongo Ondimba (s. 1959) toimi maan ulkoministerinä ja myöhemmin presidentinhallinnon päällikkönä. Laulaja Patience Dabanyn kanssa Bongolla on poika Ali Bongo Ondimba (Alain Bernard Bongo, s. 1959) ja tytär Albertine Amissa Bongo. Ali Bongo Ondimba toimi maan puolustusministerinä vuodesta 1999, ja hänestä povattiin isänsä seuraajaa. Myöhemmin Bongo oli naimisissa Kongon tasavallan presidentti Denis Sassou Nguesson tyttären Edith Lucie Bongo Odimban kanssa.
Pitkällä presidenttikaudellaan Bongo ehti kerätä perheelleen mittavan omaisuuden, johon kuuluu muutama linna ja 11 asuntoa Pariisissa. Lisäksi perheellä on Nizzassa kolme taloa ja kaksi asuntoa ja perheen käytössä on kaksi Ferraria ja viisi Mercedes-Benziä.
Toukokuun 2009 alussa Bongo ilmoitti väliaikaisesti jättävänsä tehtävänsä vaimonsa kuoleman vuoksi. Hänen vaimonsa kuoli maaliskuussa 2009 45-vuotiaana pitkälliseen sairauteen Marokossa. Myöhemmin toukokuussa Bongo oli yksityisklinikalla Barcelonassa hoitamassa suolistosyöpäänsä. Bongon terveydentila oli Gabonissa erityisen salailun aihe; kaksi lehteä lakkautettiin niiden kirjoitettua aiheesta, ja ranskalaisia toimittajia pidätettiin samasta syystä.
Udraw
thumb|Alkuperäinen uDraw GameTablet, Wii Remote kytkettynä siihen. uDraw GameTablet on yhdysvaltalaisen peliyhtiön THQ:n kehittämä pelaamiseen tarkoitettu piirustuslauta Wiille, PlayStation 3:lle ja Xbox 360:lle. Se julkaistiin Wiille vuonna 2010 ja PlayStation 3:lle sekä Xbox 360:lle vuonna 2011. Laite käyttää paineen tunnistavaa kynää. Udraw tunnistaa liikkeen joko Wii Remotella tai sisäisellä kiihtyvyysmittarilla. Udraw-pelilauta tulee Wii-konsolille Udraw Studio -pelin kanssa ja Xbox 360- sekä PlayStation 3 -konsoleille Udraw Instant Artist -pelin kanssa.
Suosittuja pelejä uDraw GameTabletille ovat muun muassa
Mauri Muurinen
Mauri Muurinen (30. kesäkuuta 1926 Uusikirkko – 11. marraskuuta 2009 Lahti) oli suomalainen opettaja, radiotoimittaja ja nuortenkirjailija.
Muurinen valmistui kansakoulunopettajaksi Rauman opettajaseminaarista. Hän oli opettajana ensin vuoden verran Viialassa ja sitten Lahdessa. Viimeksi Muurinen toimi Lahden Vuorikadun koulun johtajana.
Muurinen toimi myös Raitis Häme -lehden päätoimittajana ja Yleisradion Lahden studion ensimmäisenä ohjelmapäällikkönä sekä Lahden kouluvirastossa av-päällikkönä. Hän toimitti useita vuosia eläkeradio-ohjelmaa ja esiintyi koulu- ja messuradio-ohjelmissa.
Sofía Vergara
Sofía Margarita Vergara Vergara  (s. 10. heinäkuuta 1972 Barranquilla, Kolumbia) on kolumbialais-yhdysvaltalainen näyttelijä ja malli. Hänet tunnetaan muun muassa Gloria Pritchettin roolista komediasarjassa Moderni perhe, josta hän on saanut neljä parhaan komediasarjan naissivuosan Primetime Emmy -ehdokkuutta ja neljä parhaan naissivuosan Golden Globe -ehdokkuutta.
Varhaiselämä
Vergara syntyi Barranquillan kaupungissa karjatilallisen tyttäreksi. Hänen perheensä on roomalaiskatolinen. High schoolin jälkeen Vergara lähti opiskelemaan hammaslääketiedettä, mutta sai mainosroolinsa seurauksena töitä Kolumbian televisiosta ja opinnot jäivät lopulta kesken kolmen vuoden jälkeen. Vergara teki ensimmäisen julkisen esiintymisensä Pepsin mainoksessa 17-vuotiaana. Hän alkoi sen jälkeen opiskella Creative Workshop -näyttelijäkoulussa, jota myös Gloria Estefan kävi. Vuonna 1998 Vergara muutti Miamiin, Floridaan, vanhemman veljensä saatua surmansa epäonnistuneessa kidnappausyrityksessä Bogotássa.
Ura
Vergaran läpimurto oli tilannekomedia Moderni perhe, jota tehtiin vuodesta 2009 vuoteen 2020. Vergara näytteli sarjassa vanhemman miehen kanssa naimisissa olevaa Gloria Delgado-Pritchettiä. Sarjan moninaiset perherakenteet innostivat yleisöä, ja siitä tuli valtaisan suosittu ja kehuttu. Vergara oli sarjasta ehdolla vuosina 2010–2013 sekä Emmyyn että Golden Globeen. Vergara oli vuonna 2002 Maximin ”100 seksikkäimmän naisen” listan 23. sijalla. Vuonna 2012 Vergara äänestettiin AskMen.com-sivustolla vuoden seksikkäimmäksi naiseksi.
Modernin perheen rinnalla Vergara teki 2010-luvulla myös elokuvatöitä. Hän näytteli muun muassa elokuvissa Smurffit (2011), New Year’s Eve (2011), Machete Kills (2013), Fading Gigolo, Chef (2014), Hot Pursuit (2015), The Female Brain (2017), Bent (2018) ja Bottom of the 9th (2019) sekä ääninäytteli animaatioelokuvissa Happy Feet 2 (2011) ja Emoji-elokuva (2017).
Yksityiselämä
Vergara meni 18-vuotiaana naimisiin lukioaikaisen poikaystävänsä kanssa, ja heille syntyi poika Manolo syyskuussa 1992. Liitto kariutui vuonna 1993. Vergara seurusteli vuodesta 2014 lähtien näyttelijä Joe Manganiellon kanssa. Pari meni naimisiin vuonna 2015.
Vuonna 2014 Vergara kertoi saaneensa Yhdysvaltain kansalaisuuden.
Alf Krohn
Alf Abraham Krohn (13. joulukuuta 1913 Helsinki – 24. toukokuuta 1959 Helsinki) oli suomalainen toimittaja ja taidekriitikko. Hänet tunnetaan parhaiten Taide-lehden päätoimittajana. Hän oli myös Helsingin yliopiston valtiotieteellisen tiedekunnan kirjaston hoitaja vuosina 1957–1959.
Alf Krohn oli hovineuvos Leopold Krohnin pojanpoika ja hänen veljiään olivat professorit Eino Krohn ja Sven Krohn sekä taidemaalari Ernst Krohn. Alf Krohnin tyttäriä ovat kirjailija Leena Krohn ja kuvataiteilija Inari Krohn.
Luettelo alueosuuskaupoista
Suomessa toimi 23 alueosuuskauppaa vuonna 1994. Fuusioiden jälkeen niitä oli vuonna 2019 jäljellä 19. Alueosuuskauppojen lisäksi toimi pienempiä paikallisosuuskauppoja.
Vuoden 1994 jälkeen fuusioissa perustetut alueosuuskaupat on korostettu vihreällä. Toimintansa fuusioiden kautta lopettaneet alueosuuskaupat on merkitty harmaalla.
Muutamista 2000-luvulla tehdyistä kuntaliitoksista huolimatta osuuskaupparajat eivät ole juuri muuttuneet, mikä on johtanut siihen, että muutamassa kunnassa voi olla kahdenkin eri osuuskaupan toimipaikkoja.
Sheffieldin yliopisto
Sheffieldin yliopisto (University of Sheffield) on vuonna 1897 perustettu yliopisto Sheffieldin kaupungissa Englannin pohjoisosassa. Yliopisto on yksi Yhdistyneen kuningaskunnan arvostetuimmista: se kuuluu maan huippuyliopistojen muodostamaan Russell-ryhmään ja sijoittuu tutkimuksen tasossa maan kolmanneksi Oxfordin ja Cambridgen yliopistojen jälkeen. Erityisesti sen arkeologian, arkkitehtuurin ja politiikan laitokset ovat tunnettuja maanlaajuisesti. Yliopistossa on opiskelijoita yhteensä noin 26 000. Se työllistää 5 500 henkilöä, joista noin 1 300 on opettavaa henkilökuntaa.
Maailman viidensadan huippuyliopiston Shanghai-yliopistovertailussa Sheffieldin yliopisto ylsi vuonna 2016 sijaluvulle 101–150. Tämä tarkoitti samalla Iso-Britannian 9.–15. parhaiten sijoittuneen yliopiston asemaa.
Yliopisto perustettiin alun perin vuonna 1897 nimellä University College of Sheffield kolmen sheffieldiläisen eri aloille erikoistuneiden oppilaitosten yhdistyessä. Yliopiston kuninkaallinen perustamiskirja allekirjoitettiin vuonna 1905, ja se nimettiin Sheffieldin yliopistoksi. Oppilasmäärän raju kasvu 1950- ja 1960-luvuilla johti siihen, että yliopisto sai monia uusia rakennuksia, kuten 20-kerroksisen Arts Tower -tornitalon, joka on vielä nykyäänkin Sheffieldin korkein rakennus.
Sheffieldin yliopistolla ei ole erityistä kampusaluetta, mutta suurin osa sen rakennuksista sijaitsee samalla alueella, Sheffieldin keskustan läntisellä laidalla noin kaksi kilometriä kaupungin ydinkeskustasta.
Kuuluisia Sheffieldin yliopistosta valmistuneita ovat muiden muassa poliitikko David Blunkett, Nobel-kemisti Harold Kroto ja kirjailija Joanne Harris.
Keski-Ruotsin yliopisto
Keski-Ruotsin yliopiston rehtori on vuodesta 2008 Anders Söderholm (Sundsvall).
Historiaa
Keski-Ruotsin yliopisto aloitti alun perin oppilaitostoimintansa Keski-Ruotsin korkeakouluna 1. heinäkuuta 1993, kun Sundsvall-Härnösandin ja Östersundin korkeakoulut yhdistettiin yhdeksi oppilaitokseksi. Molemmat perustettiin vuonna 1977. Näiden kahden korkeakoulut edeltäjä oli sosiaalikorkeakoulu (socialhögskolan), joka perustettiin vuonna 1971 Östersundiin. Mitthögskolaniin liitettiin vuonna 1995 Sundsvall/Örnsköldsvikin hoitokorkeakoulu (Vårdhögskolan) ja Östersundin hoitokorkeakoulu. Keski-Ruotsin yliopisto sai oikeuden toimia yliopistona Ruotsin hallitukselta 1. tammikuuta 2005.
Kampukset
Keski-Ruotsin yliopiston opiskelijamäärältään suurin kampus on Östersundissa, jossa opiskelee n. 7 000 opiskelijaa. Sundsvallissa on noin 5 500 opiskelijaa ja Härnösandissa 4 200 opiskelijaa. Örnsköldsvikissä opiskelee noin 400 (385 lukuvuonna 2006/2007) opiskelijaa. Keski-Ruotsin yliopisto on Ruotsin uusin yliopisto, mutta sen juuret ovat 150 vuoden takana. Vuonna 1842 samassa yhteydessä kun alakoulut perustettiin Ruotsiin, päätettiin sijoittaa yliopistotasoinen opettajankoulutuslaitos (folkskoleseminariet) ja merenkulun opetus (nautiska utbildningen) Härnösandiin.
Aikaisemmin kampus toimi myös Örnsköldsvikissä. Vuoden 2007 heinäkuusta lähtien Keski-Ruotsin yliopistolla ei ole ollut kampuspohjaista koulutusta Örnsköldsvikissä, sillä Uumajan yliopisto on järjestänyt sairaanhoitajakoulutusta vuoden 2007 syyslukukaudesta lähtien. Nyttemmin Örnsköldsvikia ei mainita kampuksena, mutta yliopisto järjestää siellä tutkimusta ja etäkursseja.
Laitokset
Yliopisto jakautuu kahdeksaan laitokseen:
Tutkinnot ja opetus
Keski-Ruotsin yliopisto on tarjonnut korkeakoulututkintoja, kandidaatintutkintoja ja maisterintutkintoja useissa aineissa vuodesta 1994 lähtien. Lisensiaatin- ja tohtorintutkintoja vuodesta 2001 lähtien ja kaksivuotisia kansainvälisiä master-tutkintoja vuodesta 2007. Tämän lisäksi yliopisto tuottaa useita ammattitutkintoja: siviili-insinööritutkinto vuodesta 2003, korkeakouluinsinöörin tutkinto, opettajatutkinto, sairaanhoitajatutkinto, erikoissairaanhoitajatutkinto, journalistitutkinto, sosionomitutkinto ja vuodesta 2008 psykologitutkinto.
Keski-Ruotsin yliopisto on eräs johtavista verkkopohjaisten oppimisympäristöjä käyttävistä oppilaitoksista Ruotsissa. Noin 40 prosenttia yliopiston opiskelijoista opiskelee verkkopohjaisilla kursseilla tai suuntautumisvaihtoehdoilla.
Vuonna 2001 Mitthögskolan (Keski-Ruotsin korkeakoulu) sai yliopistoaseman luonnontieteellisellä tieteenalalla (jossa mukana IT) ja sai samalla oikeuden järjestää tutkijakoulutusta ja myöntää tohtorintutkintoja. Vuodesta 2005 Keski-Ruotsin yliopistolla on yleinen oikeus myöntää tutkijatutkintoja.
Feels Just Like It Should
Feels Just Like It Should voi tarkoittaa seuraavia asioita:
Allegra Acosta
Hänellä on isä David, äiti Yara sekä pikkusisko Valentina.
Ramaya
Ramaya on Frederikin vuonna 1976 julkaistu neljäs albumi.
Novial
Novial esiteltiin ensimmäistä kertaa Jespersenin kirjassa An International Language vuonna 1928. Kielen sanakirja, Novial Lexike julkaistiin kaksi vuotta myöhemmin. Suomenkielinen versio Kansainvälinen kieli julkaistiin vuonna 1932.
Esimerkki
Isä meidän – Nusen Patro
Ekspreso
Ekspreso on Jay Bowksin vuonna 1996 kehittämä keinotekoinen kieli. Kieltä kirjoitetaan latinalaisilla aakkosilla ja siinä on 26 kirjainta. Kielen on tarkoitus olla helpompi oppia kuin useimpien luonnollisten kielten.
Asekätkentä
Asekätkentä oli jatkosodan jälkeen Suomessa suoritettu salainen aseiden hajavarastointioperaatio, jolla pyrittiin mahdollistamaan sissisodankäynti sellaisessa tilanteessa, että Neuvostoliitto miehittäisi maan. Operaatio toteutettiin suojeluskuntapiireittäin kunkin piirin paikalliset olot hyvin tunteneiden upseerien johdolla. Toimenpiteen virallinen nimi oli hajavarastointi. Nimityksen asekätkentä sille keksi sanomalehdistö, koska sitä käyttämällä tapahtumasarjasta arveltiin saatavan aikaan paremmin myyviä uutisia.
Epäpoliittisuudestaan huolimatta operaatio sai siihen osallistuneiden kautta oikeistolaisen ja selvästi kommunismin vastaisen sävyn. Operaatio toteutettiin Päämajan määräyksestä ja sen johdolla, mutta sitä voitiin selvästi pitää Moskovan välirauhansopimuksen vastaisena. Se yritettiin pitää salassa, mutta se paljastui. Liittoutuneiden valvontakomissio ja suomalaiset kommunistit vaativat, että asia oli nopeasti selvitettävä ja että siihen osallistuneita oli rangaistava. Asiasta säädettiinkin erikoislaki, ja lopulta Pohjoismaiden laajimmassa oikeusjutussa toiminnasta tuomittiin 1 488 henkilöä.
Operaatio
thumb|200px|Asekätkentää johtanut [[eversti Valo Nihtilä, kuvassa kapteenin arvoisena.]] Aseiden hajasijoituksen syynä oli pelko Suomen miehityksestä. Valo Nihtilä oli upseereita sotakorkeakoulun taktiikan opettajana kouluttaessaan korostanut tulevaisuuteen orientoitumista ja erilaisiin vaihtoehtoihin varautumista. Näin toimivat suunnitelmia tekevät yleisesikunnat kaikkien maiden armeijoissa. Kun operaatiota alettiin suunnitella, meneillään ollut Romanian miehitys lisäsi osaltaan epävarmuutta.
Aseiden, myöhemmin muunkin tarvittavan materiaalin, hajasijoituksella piti turvata mahdollisuudet sissisodankäyntiin miehityksen tapahtuessa. Jos puolustauduttaisiin, taistelut siirtyisivät sisämaahan eikä väestöä voitaisi evakuoida. Sissitoimintaan tarvittaisiin nimenomaan kaikkialla maassa olevia varastoja sekä paikalliset olot tunteva johto.
Salaista hanketta johtivat Päämajan operatiivisen osaston päällikkö eversti Valo Nihtilä ja operatiivisen osaston maavoimatoimiston päällikkö everstiluutnantti Usko Sakari Haahti. Paikallistasolla aseiden hajavarastoinnista vastasivat jokaiseen 37 suojeluskuntapiiriin syys- ja lokakuun vaihteessa 1944 nimitetyt 2. yleisesikuntaupseerit; suojeluskuntapiirien 1. yleisesikuntaupseerit hoitivat rintamajoukkojen kotiuttamista. Kun suojeluskuntajärjestö lakkautettiin valvontakomission vaatimuksesta fasistisena järjestönä marraskuun alussa 1944, suojeluskuntapiirien tilalle tuli 27 sotilaspiiriä. Tämä aiheutti joidenkin hajavarastoinnissa mukana olleiden siirtoja muihin tehtäviin.
X-Files – taistelu tulevaisuudesta
Elokuvan ohjasi Rob Bowman, ja sen pääosissa esiintyvät David Duchovny, Gillian Anderson, Mitch Pileggi, William B. Davis, John Neville ja Martin Landau.
Asekätkentä
Operaatio
Huolella koottu joukko upseereita entisine luotettuine alaisineen alkoi toimittaa rintamakäytöstä luovutettavia aseita varikoiden sijasta kätköihin. Heti ensi töikseen Haahti informoi operaatiosta Päämajan tiedusteluosaston päällikköä eversti Reino Hallamaata, koska aseiden hajavarastointi ei olisi voinut tapahtua niin salaisesti, etteikö Hallamaa olisi saanut siitä vihiä. Haahti ja Hallamaa sopivat, että hajavarastointi ja suojeluskuntapiireissä tapahtuva tiedustelu pidettäisiin täysin toisistaan erillään. Hallamaa puolestaan lupasi tiedottaa Haahdelle kaiken, mitä hänen tiedustelijansa saisivat selville suojeluskuntapiirien toiminnasta.
X-Files – taistelu tulevaisuudesta
Juoni
Noin vuonna 35 000 eaa. kaksi neandertalinihmistä on löytänyt luolan, minne he näkivät oudon olion menevän aiemmin. He kohtaavat olion, joka on selvästikin avaruusolio, luolassa. Olio tappaa toisen heistä, mutta samalla toinen saa tapettua olion. Oliosta vuotava veri on mustaa, ja se osoittautuu samaksi mustaksi mönjäksi, jota on aiemminkin nähty sarjassa (mm. jaksot Tunguska ja Terma). Osa mönjästä imeytyy neandertalinihmiseen ja loput maahan.
Asekätkentä
Operaatio
Kaiken kaikkiaan materiaalia oli tarkoitus varata noin 8 000 sotilaan varustamiseen, yhdelle pataljoonalle eli 900 miehelle kutakin suojeluskuntapiiriä kohti. Lopulta aseita oli suojeluskuntapiireissä noin 35 000 sotilaan käyttöön. Alkuperäinen aseiden hajavarastointisuunnitelma laajeni käsittämään aseiden ohella myös muita tarvikkeita ja varusteita, joiden käsittely organisoitiin omiksi "linjoikseen". Tällaisia linjoja olivat esimerkiksi pioneeri-, viesti- ja lääkintälinja.
X-Files – taistelu tulevaisuudesta
Juoni
Joukko pikkupoikia leikkii arkeologeja Texasissa vuonna 1998, ja eräs pojista, Stevie, putoaa yhtäkkiä suureen luolaan joka on sama, jossa neandertalinihmiset kuolivat tappaessaan olion. Luolaan pudonnut poika löytää maasta kallon. Kun hän tutkii sitä tulee maasta mustaa mönjää joka imeytyy häneen, ja muodostaa mustan kalvon hänen silmiinsä.
Asekätkentä
Ilmitulo ja tutkinta
Muutamia yksittäisiä asekätköjä tuli ilmi eri puolilla maata jo loppuvuoden 1944 aikana. Suurta huomiota herätti marraskuun lopulla 1944 Helsingin keskustassa paljastunut Helsingin ruotsinkielisen suojeluskunnan kätkö, josta löytyi 30 kivääriä ja jonkin verran patruunoita.
Timo Pääkkö
Timo Pääkkö (s. 15. syyskuuta 1962) on suomalainen muusikko ja laulaja, jonka instrumentteja ovat kitara ja basso. Pääkön yhtyeitä ovat olleet mm. Gora (joka on julkaissut myös nimellä Revitty Harso), Jussi Hakulisen yhtye Kinsky, Max & The Crooners, Penniless People Of Bulgaria, The Electric Crayon Set ja Love Messengers. Pääkkö on julkaissut oman SoundHawk Recordsin kautta esim. Goran, Octopus Syngin ja Love Messengersin levyjä. Electric Crayon Set on ollut hänen pääyhtyeensä 2000-luvulla ja siinä hän on toiminut yhtyeen vetäjänä, biisin tekijänä, kitaristina ja laulajana. Hän tekee musiikkia myös The Mint Freaks -yhtyeen kanssa.
X-Files – taistelu tulevaisuudesta
Juoni
Myöhemmin Dallasissa Mulder ja Scully etsivät pommia rakennuksesta läheltä FBI:n sikäläistä päämajaa. Mulder löytää pommin virvokeautomaatista ja rakennus evakuoidaan. Vastaava erikoisagentti sanoo että pystyy purkamaan pommin ja jää yksin rakennukseen sitä purkamaan. Mulder ja Scully poistuvat rakennuksesta ja eivät tiedä ettei mies edes yritä purkaa pommia. Rakennus räjähtää tappaen miehen. Talon raunioista löytyy myös muutama muu ruumis. Mulder ja Scully osallistuvat myöhemmin Washingtonissa kuulusteluun tapahtuneesta. Scully saa kuulla, että hänet siirretään muihin tehtäviin toiselle paikkakunnalle X-arkiston tuhoutumisen jälkeen. Hän kertoo Mulderille mieluummin lopettavansa työnsä kuin siirtyvän muihin hommiin.
Asekätkentä
Ilmitulo ja tutkinta
Koko laajuudessaan tapaus alkoi paljastua keväällä 1945, kun oululainen varastointiin osallistunut "mielipiteiltään vasemmistolainen" sotamies Lauri Kumpulainen oli tavattu Oulussa kaupittelemasta Iissä sijainneesta ase- ja varustekätköstä varastamiaan muonapakkauksia. Kumpulainen oli kuulunut vänrikki Sulo Uiton johtamaan kätkentäosastoon, johon Uitto oli vastusteluistaan huolimatta joutunut ottamaan myös hänelle ennalta tuntemattomia täydennysmiehiä. Kumpulaisen lähimmät esimiehet olivat perustelleet tämän mukaan ottamista koulutuksellisilla syillä. Poliisi kertoi Oulun seudulla varastointia johtaneelle majuri Aito Keravuorelle, että Kumpulaisen toiminta oli saanut laajat mitat ja että tämän puuhia tarkkailtiin. Kumpulaisen kiinnisaamiseksi hänelle päätettiin virittää ansa. Kumpulainen ja hänen apurinsa onnistuivat kuitenkin pääsemään kiinniottajiltaan karkuun, minkä jälkeen hän uhkauksensa mukaisesti ilmoitti asiasta omia kanaviaan myöten valvonta­komission Oulun toimistoon. Kumpulainen ilmiantoi majuri Aito Keravuoren ja tiedossaan olleet kätköt. Keravuoren esimiehet halusivat rajata tapauksen Oulun suojeluskuntapiiriin ja määräsivät hänet poistumaan maasta mitä pikaisimmin. Ennen lähtöään Keravuori ehti hävittää kaikki asekätkentää koskeneet henkilökohtaiset paperinsa ja muistiinpanonsa. Sen sijaan käskykirje, jolla hänet oli määrätty Oulun suojeluskuntapiirin 2. yleisesikuntaupseeriksi ”valvomaan kotiuttamista”, löydettiin piirin esikunnasta. Ensimmäinen asekätkennästä pidätetty oli Oulussa Lapin sodan asepäällikkö majuri Vilho Pösö. Monien mielestä Kumpulainen menetteli maan­petoksellisesti tiedottaessaan asekätkennästä neuvostoliittolaisille, koska kyseessä oli maan­puolustuksen kannalta tärkeä operaatio eikä se ollut millään tavalla voimassa olleiden lakien vastainen.
X-Files – taistelu tulevaisuudesta
Juoni
Työpäivän jälkeen Mulder menee baariin. Baarin WC on suljettu ja Mulder menee baarin takana olevalle kujalle ”toimittamaan asiansa”. Ulkona Mulder tapaa baarista ulos tulleen miehen joka esittäytyy tohtori Alvin Kurtzweiliksi, ja kertoo tälle työskennelleensä tämän isän, William Mulderin, kanssa. Hän kertoo Mulderille, että hallitus asensi pommin rakennukseen tuhotakseen siellä olevan FEMA:n toimiston, koska siellä olivat karanteenissa luolaan pudonnut poika ja hänet pelastaneet palomiehet. Hän kertoo Mulderille, että poika ja palomiehet olivat kuolleet jo ennen räjähdystä.
Asekätkentä
Pidätykset
Liittoutuneiden valvontakomissio jätti 3. kesäkuuta Suomen hallitukselle asiasta erittäin tiukkasävyisen kirjelmän, jossa se vaati asian nopeaa selvittämistä. Kirjeessä sanottiin Oulun seudulta löydetyn kolmisenkymmentä laitonta asevarastoa, vaikka tosiasiassa oli löytynyt vain viisi kätköä. Myöhemmin valvontakomissio ei kuitenkaan ottanut asiaan niin jyrkkää kantaa kuin kirjelmän nojalla näytti. Sen ymmärrettiin olevan varotoimenpide, jonka motiivit komission upseerit kyllä ymmärsivät, vaikkeivät poliittisesti voineetkaan niitä hyväksyä. Sen sijaan suomalaiset kommunistit vaativat Suomen hallitukselta kovia toimia, rikostutkintaa ja rangaistuksia ylintä sotilasjohtoa myöten, muun muassa maan- ja valtio­petoksellisesta toiminnasta maan laillista hallitusvaltaa vastaan. Rangaistusta ei kuitenkaan vaadittu rikoksen tehneelle ja sotilassalaisuuden luvattomasti paljastaneelle sotilastoverille. Hajavarastoinnin alkuunpanijat eversti Valo Nihtilä ja everstiluutnantti Usko Haahti pidätettiin 9. kesäkuuta. He kiistivät aluksi jyrkästi tietävänsä mitään aseiden kätkennästä, kunnes presidentti Gustaf Mannerheimilta tullut käsky muutti heidän kantansa. Usko Haahti lähetti presidentille henkilökohtaisen, salaisen kirjeen, jossa hän selvitti operaation taustan. Nihtilän ja Haahden esimies kenraaliluutnantti A. F. Airo pidätettiin 29. kesäkuuta. Kesäkuun viimeisenä päivänä sisäministeri Yrjö Leino määräsi kaikki 2. yleisesikuntaupseerit vangittaviksi, ja 25 upseeria, jotka olivat noudattaneet kutsua saapumisesta Valtiollisen poliisin (Valpo) kuulusteltaviksi, pidätettiin 5. heinäkuuta.
X-Files – taistelu tulevaisuudesta
Juoni
Mulder soittaa Scullylle ja he menevät Bethesdan sairaalalle, jossa räjähdyksessa kuolleiden ruumiit ovat. Samaan aikaan Tupakkamies menee Teksasissa, Blackwoodiin, paikkaan jossa Stevie putosi luolaan. Hallitus on rakentanut karanteenitilan luolan suulle ja sen sisällä tohtori kertoo Tupakkamiehelle, että neljännen palomiehen sisälle imeytynyt mönjä on kasvaa ja mutatoituu. Hän näyttää Tupakkamiehelle ruumista jonka vatsassa näkyy selvästi jokin liikkuva olio. Bethesdan sairaalassa Scully tutkii ruumiita ja löytää niistä oireita, joita hän ei ole ikinä ennen nähnyt. Kun hän jatkaa tutkimuksiaan, Mulder lähtee etsimään Kurtzweilia.
Asekätkentä
Pidätykset
Liittoutuneiden valvontakomissio ja suomalaiset kommunistit vaativat kovia toimia. Sisäministeri Yrjö Leino teki asekätkennästä − ”suoranaisesta aseellisesta, taantumuksellisesta väkivaltayrityksestä” – selkoa eduskunnalle sotasyyllisyysasiasta käydyn keskustelun yhteydessä heinäkuun alussa 1945 pyrkien kytkemään nämä kaksi asiaa yhteen. Asekätkentäjuttua tutkimaan perustettiin Leinon määräyksestä syyskuussa 1945 erityinen sisäministeriön tutkintaelin (SMTE) tehtävän osoittauduttua Valpolle ylivoimaiseksi. Syyskuun loppuun mennessä oli pidätetty jo 547 henkilöä epäiltyinä osallistumisesta asekätkentään. Asian ulkopoliittisista vaikutuksista huolestunut oikeusministeri Urho Kekkonen vetosi lokakuun alussa pitämässään radiopuheessa kaikkiin kansalaisiin, jotta nämä avustaisivat viranomaisia jutun selvittämisessä. Massiiviset tutkinnat johtivatkin Pohjoismaiden laajimpaan oikeudenkäyntiin kätkentään osallistuneita vastaan. Pidätyksiä tehtiin runsaasti ja Sörnäisten vankilaan Helsingissä suljettuja korkeampia upseereita kutsuttiin leikillisesti nimellä "Sörnäisten yleisesikunta". Korkein vangittu upseeri oli päämajoitusmestari kenraaliluutnantti A. F. Airo, joka laillisuusperiaatteen ja silloin voimassa olleen rikoslain voimaanpanoasetuksen vastaisesti oli pidätettynä kaksi vuotta kahdeksan kuukautta ilman tuomiota. Suomalainen äärivasemmisto pyrki osoittamaan jutun pääsyylliseksi nimenomaan Airon ja piti asekätkentää ”suomalaisten upseerien johtamana salaliittona, johon maan taantumuspiirit olivat yhtyneet”. Tosiasiassa Airolla ei olisi ollut mahdollisuuksiakaan johtaa tai edes valvoa kätkentäoperaatiota, koska silloin vielä käynnissä ollut Lapin sota ja lukuisat valvontakomission antamat tehtävät olivat vieneet hänen kaiken aikansa. Aseiden hajavarastointiin paikallistasolla osallistuneet pidätetyiksi joutuneet ”maakunnan miehet” istuivat enimmäkseen lähimmissä lääninvankiloissa tai paikallisten poliisilaitosten selleissä.
Mannerheim-ristin ritari lentomestari Urho Sakari Lehtovaara oli viimeisimpiä asekätkennän vuoksi pidätettyjä. Nykytiedon mukaan Lehtovaara ampui itsensä Valpon kuulustelujen ja pidätyksen aikana kuulustelijansa virka-aseella. Hänet haettiin Saloon haudattavaksi sen jälkeen, kun hänen 15. tammikuuta 1949 oli ilmoitettu kuolleen.
X-Files – taistelu tulevaisuudesta
Juoni
Saavuttuaan Kurtzweilin asunnolle hän löytää sieltä poliiseja ja etsiviä, jotka väittävät Kurtzweilin levittäneen lapsipornoa internetissä. Mulder tapaa asunnon ulkopuolellaolevalla kujalla Kurtzweilin joka kertoo hänelle, että lapsipornojuttu on lavastettu että hänet saataisiin vankilaan. Hän kertoo myös, että FEMA kutsuttiin Teksasiin hoitamaan hantavirus-epidemia, mutta kyseessä ei ollut kuitenkaan hantavirus.
Asekätkentä
Erikoislaki
Asekätkennän tutkintaa hidasti – paitsi jutun valtaviksi paisuneet mittasuhteet ja monien tutkijoiden taitamattomuus – ennen kaikkea se, ettei ollut olemassa lakia, jonka nojalla olisi voitu nostaa syytteet jutun vuoksi pidätettyjä henkilöitä vastaan. Asekätkijöiden tuomitsemiseksi laadittiin kuitenkin taannehtiva laki samaan tapaan kuin sotasyyllisistäkin. Pekkalan hallitus antoi vasta elokuussa 1946 eduskunnalle esityksen "laiksi aseellisen toiminnan luvattoman valmistelun rankaisemisesta eräissä tapauksissa",.
X-Files – taistelu tulevaisuudesta
Juoni
Mulder ja Scully menevät Teksasiin paikalle jossa poika putosi luolaan. Siellä kaikki näyttää vasta tehdyltä, luolan suuaukolle on pystytetty leikkikenttä – vielä hieman irtonaisen ruohomaton päälle. Agentit huomaavat joitakin Stevien kavereista, mutta he eivät suostu kertomaan mitään. Mulder huomaa, että jokaisella heistä on uusi pyörä. Suostuttelun jälkeen pojat kertovat agenteille mihin suuntaan miehet jotka kielsivät heitä kertomasta mitää lähtivät. He kertovat että miehet lähtivät suurilla rekoilla, joiden lavoina olivat suuret tankit. Mulder ja Scully lähtevät poikien osoittamaan suuntaan. He tulevat junanradalle jolla ajaa juna, jonka vaunuina on suuria tankkeja. Agentit ymmärtävät että rekkojen tankit ovat tuossa junassa ja lähtevät seuraamaan sitä. Ajaessaan erään mäen päälle ja näkevät junan menevä kohti kahta hohtavaa puolipallon muotoista rakennusta, jotka ovat suurien maissipeltojen ympäröimiä.
Asekätkentä
Erikoislaki
Eduskunnan perustuslakivaliokunta ehdotti mietinnössään hallituksen esittämään lakiin useita muutoksia. Valiokunnan ehdotuksen mukaan ei olisi ollut rangaistava henkilöitä, jotka olivat osallistuneet vain liikekannallepanon valmisteluun, hankkineet tai luovuttaneet tarvikkeita tai vain auttaneet aseiden varastointiin osallistuneita pitämään asia salassa. Lisäksi syyteoikeus rikoksiin olisi rauennut vuoden 1947 lopussa, tai jos niitä jatkettaisiin vielä vuonna 1947 tai myöhemmin, vuoden kuluttua siitä, kun Moskovan välirauhansopimuksen tilalle olisi saatu lopullinen rauhansopimus, vuoden kuluttua rauhansopimuksen allekirjoittamisesta. .
Asian toisessa käsittelyssä 14. tammikuuta 1947 eduskunta päätti äänin 118–68, että laki oli säädettävä hallituksen esittämässä muodossa; vähemmistö, pääasiassa Kokoomuksen kansanedustajat, kannattivat perustus­laki­valio­kunnan mietintöä. Kolme päivää myöhemmin eduskunta päätti kuitenkin yksimielisesti julistaa lain kiireelliseksi ja hyväksyä sen.
X-Files – taistelu tulevaisuudesta
Juoni
Ampiainen pistää Scullya niskaan ja hän kaatuu maahan. Hän saa oireita jotka ovat samantapaisia kuin henkilöillä, jotka ovat mehiläisille allergisia, mutta hän ei ole niille allerginen. Mulder soittaa ambulanssin joka saapuu yllättävän nopeasti. Scully viedään sisään ambulanssiin. Mulder menee kysymään kuljettajalta, että mihin sairaalaan Scully viedään, ja tunnistaa kuskin joka on sama henkilö, joka keskeytti kerran hänen keskustelunsa Kurtzweilin kanssa. Mies vetää aseen esiin ja ampuu, ja Mulder ehtii väistää ja luoti vain viistää hänen päätään. Pian tulee todellinen ambulanssi joka vie hänet sairaalaan.
Asekätkentä
Oikeudenkäynnit
Syytteet 2. yleisesikuntaupseereja vastaan käsiteltiin yhtenä kokonaisuutena sotaylioikeuden IV osastolla, joka kokoontui Helsingin keskusvankilan kirkossa. Tuomiot, 3–18 kuukautta vankeutta, kaikkiaan 34 syytetylle ”aseellisen toiminnan luvattomasta valmistelusta” luettiin 28. huhtikuuta 1948. ”Maakunnan miesten” osalta oikeudenkäynnit pidettiin suojeluskuntapiireittäin ja viimeiset niistä saatiin päätökseen kesäkuussa 1949. Asekätkennän oikeuskäsittely päättyi lopullisesti vasta 15. maaliskuuta 1950, jolloin Korkein oikeus antoi päätöksensä. KKO kovensi sotaylioikeuden antamia tuomioita peräti 698 henkilön osalta.
Pidätetyt, vangitut ja tuomitut henkilöt
Toimintaan osallistui kaikkiaan noin 5 000–10 000 henkilöä. Määrän summittaisuus johtuu siitä, ettei kaikkien toimintaan osallistuneiden osuus koskaan paljastunut. Näistä noin 2000 oli jossakin vaiheessa pidätettynä. Myöskään pidätettyjen tarkkaa määrää ei tiedetä. Sisäministeriön tutkintaelin (SMTE) kuulusteli virallisten tietojen mukaan 5 870 henkilöä, mutta todellinen määrä oli paljon suurempi. SMTE:n suorittamista kuulusteluista kertyi 294 suurta kansiota, joissa oli yhteensä 45 000 sivua. Valpon kuulustelemien henkilöiden lukumäärästä ei ole mitään tietoa. Tutkijat saivat kaikkiaan 1 560 ilmiantoa, joista suurin osa osoittautui aiheettomiksi ja pahan tahdon, kateuden tai kostonhalun ilmentymiksi. Ilmiantajana oli Oulun tapauksen (Lauri Kumpulainen) lisäksi vain kerran kätkentäorganisaatiossa mukana ollut henkilö; Huittisissa kätkentään osallistunut karjakko ilmiantoi operaatiota johtaneen isäntänsä riitaannuttuaan tämän kanssa. Ilmianto aiheutti kuitenkin usein pidätyksen ja perusteellisen kotietsinnän. Kymmenien epämääräisten puhelinsoittojen ja kirjelappusten perusteella ei voitu ryhtyä edes tutkimuksiin.
X-Files – taistelu tulevaisuudesta
Juoni
Mulder herää samana iltana sairaalassa ja näkee ympärillään koko The Lone Gunmen -joukko. He kertovat Mulderille, että tämä ei voi lähteä sairaalasta huomaamatta, koska joku henkilö vartioi ulkopuolella. Mulder ottaa Byersin puvun ja pääsee sillä tavoin ulos sairaalasta huomaamatta. Poistuessaan Mulder näkee miehen, joka ampui häntä, menevän huoneeseen, jossa hän oli.